
 ఒకరోజు అర్దరాత్రి నా గుర్రం ఎక్కి బయలుదేరాను. ఎంత దూరం వెళ్ళానో నాకే తెలియదు. ఒక అరణ్య మార్గంలో వెళ్తున్నాను. తెలతెల వారుతోంది. గుర్రం సకిలించింది. ముందుకు పోనని మొరాయించింది. అంతలో సింహగర్జన విన్పించింది. నా ప్రాణాలు ఉగ్గబట్టిపోయాయి. ఎదురుగా సింహం నిల్చుని ఉంది అల్లంత దూరంలో. సింహం నా మీదకు లంఘించడానికి సిద్ధంగా ఉంది. నేను 'కెవ్వు' మని అరిచాను. రక్షించమణి కేకలు పెట్టాను. "వెనక్కు తిప్పు గుర్రాన్ని !" ఎవరో అరిచారు వెనకనుంచి. నేను గుర్రాని వెనక్కు తిప్పాను. సింహం గర్జిస్తూ గుర్రంమీదకు దూకిందనే అనుకున్నాను. అది అరుస్తూనే ఉంది. దిక్కులు మార్మోగుతున్నాయి. అయినా నేను క్షేమంగానే ఉన్నాను. గుర్రాన్ని ఆపి వెనక్కు చూశాను. ఒక్కసారిగా గుర్రం మీదినుంచి కిందకు దూకాను. నా కాళ్ళు భూమిలోకి కూరుకుపోతున్నట్టుగా దూకినచోటనే నిల్చుండిపోయాను. ఎదురుగా భయంకరమైన దృశ్యం. ఒక యువకుడు బల్లెంతో సింహంతో పోరాడుతున్నాడు. బలిష్ఠమైన శరీరం. ఒక్కసారిగా భీకర గర్జన చేస్తూ సింహం కింద పడిపోయింది. నేను ఒక్క పరుగున ఆ యువకుడి దగ్గర కెళ్ళాను. అతని ముఖంమీదా, ఛాతీమీదా, చేతులమీదా సింహపు గోళ్ళు గీరుకున్న గాయాలున్నాయి. వాటినుండి రక్తం ఓడుతున్నది. అతను నన్ను చూశాడు. నేను అతన్ని చూశాను. ఎంతసేపు అతన్ని అలాచూస్తూ ఉండిపోయానో నాకే తెలియదు. నేను ఒక్కసారిగా ఆవేశంతో వెళ్ళి అతని చుట్టేశాను. అతను శిలలా నిల్చుండిపోయాడు. నా ఆవేశపు పొంగు తీసింది. వెంటనే అతన్ని వదలి సిగ్గుపడుతూ దూరంగా జరిగి నిల్చున్నాను. అతను నా పేరు అడిగాడు. నేను నా గురించి అంతా చెప్పాను. అతను తనను గురించి చెప్పాడు. అతడు గిరిజనుడు. ఒక దళనాయకుడి కొడుకు. పేరు సఫరాన్. అతని అంగ సౌష్ఠవాన్ని రెప్పవాల్చకుండా చూస్తూనే నిల్చున్నాను. సఫరాన్ నాకు ధైర్యం చెప్పాడు. ఫిరోన్ తను ఉన్నంతవరకు నన్నేమీ చెయ్యలేడని మాట ఇచ్చాడు. ఇంటికి తీసుకెళ్ళాడు. అతని తల్లిదండ్రులు నన్ను ఆదరించారు. వారం రోజుల్లోనే అతన్ని ఎంత ప్రేమిస్తున్నానో అర్థం చేసుకున్నాను. నా ప్రేమను అతని ఎదుట ప్రకటించాను. అతనుకూడా నన్ను ప్రేమిస్తున్నాడని తెలుసుకొన్న నా ఆనందానికి అవధుల్లేవు. మా యిద్దరికీ పెద్దలముందు వారి పద్ధతి ప్రకారం వివాహం జరిగింది. కొమ్ము బూరలు ఊదారు. ఇప్పసారా తాగారు.డ్యాన్సులు చేశారు. తుఫాను వచ్చింది. వెళ్ళిపోయింది. మా ఇద్దరిమధ్యా ఉన్న గోడలన్నీ పడిపోయాయి. ఉన్నది మేమిద్దరమే! ప్రేమ సముద్రంలో పూర్తిగా మునిగిపోయాం. ఇలా ఎంతోకాలం గడువలేదు. ఫిరోన్ కు నా ఉనికి గురించి తెలిసింది. అతను తన సైన్యంతో ఆ దళంమీద విరుచుక పడ్డాడు. అతని సైన్యంముందు ఈ చిన్నదళం ఆగలేకపోయింది. సఫరాన్ నా కోసం చివరి వరకు పోరాడాడు. గాయపడ్డాడు. స్పృహతప్పి పడిపోయాడు. రోన్ అతను చనిపోయాడనే భావించాడు. నన్ను బలవంతంగా తన మహల్ కు తీసుకెళ్ళాడు. నా తండ్రికి ఇదంతా తెలుసు. అయినా అసమర్ధుడు. అసహాయంగా మిన్నకుండిపోయాడు. నేను అతనికి ఒక పట్టాన లొంగలేదు. లొంగదల్చుకోలేదు. నా ప్రియుడు చనిపోయాడు. నేను వెళ్ళిపోవాలి కాని వీడ్ని మాత్రం వదలకూడదనుకొన్నాను. ఆ రాత్రి నేను లొంగిపోవడానికి సిద్ధంగా ఉన్నట్టు కబురు పంపించాను. అతడి సంతోషానికి అవధుల్లేవు. చక్కగా అలంకరించుకొని నన్ను ఉంచిన గదికి వచ్చాడు. దాసీలు నన్ను కూడా అలంకరించారు. నేను ఎదురించలేదు. అతన్ని మంచి మాటలలో మత్తులోకి నెట్టాను. దిండు కింద దాచిన విషంపూసిన కత్తితీసి గుండెల్లో గుచ్చాను. అతను పిచ్చిగా అరిచాడు. లేచి నన్ను అందుకోవడానికి ప్రయత్నించాడు. అతడు చాచిన చేతికి మళ్లీ కత్తితో గాయం అయ్యింది. కత్తివల్ల తగిలిన గాయంకంటే విషం వేగంగా పనిచేసింది. అతడు కుప్పకూలిపోయాడు. నేను ఆ కత్తితోనే పొడుచుకొని ప్రాణాలు వదిలాను. నా సఫరాన్ చావలేదు. అతను కోలుకున్నాడు. అయితే మరో వివాహం చేసుకోలేదు. నేను అతనికోసం ప్రేతయోనిలో ఎదురుచూశాను. నిండు జీవితాన్ని అనుభవించిన అతను మళ్ళీ జన్మించాడు. ఈ సారి రష్యాలో జన్మించాడు." ఆగి నా వంక చూసింది. "అంటే ఆ సఫరాన్ ను నేనేనా?" "అవును ప్రియా! నువ్వే! నువ్వే! నీవు మూడువేల సంవత్సరాల నుండి పుడుతున్నావు. చస్తున్నావు. నిన్ను కలుసుకునే అవకాశం నాకు లభించలేదు. ఈసారి నువ్వు భారతదేశంలో జన్మించినట్టు తెలుసుకున్నాను. దేశమంతా అశాంతిగా తిరుగుతూనే ఉన్నాను. ఇన్నాళ్ళకు ఇక్కడ నిన్ను కలుసుకోగలిగాను." "మరి పూర్వజన్మలో ఎందుకు ఇలాగే కలుసుకోలేకపోయావు?" సందేహంగా అడిగాను. "ఫిరోన్ కూడా కటిక చావుచచ్చాడు. ప్రేతయోనిలో ప్రవేశించాడు. వాడు నన్ను కనిపెట్టుకొనే ఉంటున్నాడు. నిన్ను కలుసుకోవడానికి ప్రయత్నించినప్పుడల్లా వాడు అడ్డు పడ్తూనే ఉన్నాడు." "మరి ఇవ్వాళ?" "అదే నాకు ఆశ్చర్యకరంగా ఉంది." "హెలెన్!" దిక్కులు బద్దలైనట్టు అరుపు.

 okaroju ardaratri naa gurram ekki bayaluderaanu. entha dooram vellaano naake teliyadu. oka aranya maargamlo veltunnaanu. telatela vaarutondi. gurram sakilinchindi. munduku ponani moraayinchindi. antalo simhagarjana vinpinchindi. naa praanaalu uggabattipoyayi. edurugaa simham nilchuni undi allanta dooramlo. simham naa meedaku langhinchadaaniki siddamgaa undi. nenu 'kevvu' mani arichaanu. rakshinchamani kekalu pettaanu. "venakku tippu gurranni !" evaro arichaaru venakanunchi. nenu gurrani venakku tippaanu. simham garjistuu gurrammeedaku dookindane anukunnaanu. adhi arustune undi. dikkulu maarmogutunnaayi. aina nenu kshemangaane unnaanu. gurranni aapi venakku chushanu. okkasariga gurram meedinunchi kindaku dookaanu. naa kaallu bhoomiloki koorukupotunnattugaa dookinachotane nilchundipoyaanu. edurugaa bhayankaramaina drushyam. oka yuvakudu ballentho simhamto poraadutunnaadu. balishtamaina sareeram. okkasariga bheekara garjana chestu simham kinda padipoyindi. nenu okka paruguna aa yuvakudi daggara kellaanu. athani mukhammeedaa, chaatiimeedaa, chetulameedaa simhapu gollu geerukunna gayalunnayi. vaatinundi raktam odutunnadi. atanu nannu chushadu. nenu atanni chushanu. entasepu atanni alaachuustuu undipoyano naake teliyadu. nenu okkasariga aavesamto velli athani chuttesanu. atanu shilala nilchundipoyaadu. naa aavesapu pongu teesindi. ventane atanni vadali siggupadutuu dooramgaa jarigi nilchunnaanu. atanu naa paeru adigaadu. nenu naa gurinchi antaa cheppaanu. atanu tananu gurinchi cheppaadu. atadu girijanudu. oka dalanayakudi koduku. paeru safaran. athani anga soushtavaanni reppavalchakunda chustune nilchunnaanu. safaran naaku dhairyam cheppaadu. firon tanu unnantavaraku nannemee cheyyaledani maata ichadu. intiki teesukellaadu. athani tallidandrulu nannu aadarinchaaru. vaaram rojullone atanni entha premistunnano artham chesukunnanu. naa premanu athani eduta prakatinchaanu. atanukuda nannu premistunnadani telusukonna naa aanandaaniki avadhullevu. maa yiddarikee peddalamundu vaari paddhati prakaaram vivaham jarigindi. kommu booralu oodaaru. ippasara taagaaru.dancelu chesaru. tuphaanu vachindi. vellipoyindi. maa iddarimadhya unna godalanni padipoyayi. unnadi memiddarame! prema samudramlo puurtigaa munigipoyam. ilaa entokalam gaduvaledu. firon ku naa uniki gurinchi telisindi. atanu tana sainyamtho aa dalammeeda viruchuka paddaadu. athani sainyammundu ee chinnadalam aagalekapoyindi. safaran naa kosam chivari varaku poradadu. gayapaddadu. spruhatappi padipoyadu. ron atanu chanipoyadane bhaavinchaadu. nannu balavantamgaa tana mahal ku teesukellaadu. naa tandriki idantaa telusu. aina asamardhudu. asahaayamgaa minnakundipoyadu. nenu ataniki oka pattana longaledu. longadalchukoledu. naa priyudu chanipoyadu. nenu vellipovali kaani veedni maatram vadalakuudadanukonnaanu. aa raatri nenu longipovadaaniki siddamgaa unnattu kaburu pampinchaanu. atadi santoshaaniki avadhullevu. chakkaga alankarinchukoni nannu unchina gadiki vachaadu. daaseelu nannu kuudaa alankarinchaaru. nenu edurinchaledu. atanni manchi maatalalo mattuloki nettaanu. dindu kinda daachina vishampuusina kattiteesi gundello guchanu. atanu picchigaa arichaadu. lechi nannu andukovadaaniki prayatninchaadu. atadu chaachina chetiki malli kattito gaayam ayyindi. kattivalla tagilina gayankante visham vegamgaa panichesindi. atadu kuppakulipoyadu. nenu aa kattitone poduchukoni praanaalu vadilaanu. naa safaran chaavaledu. atanu kolukunnadu. ayithe maro vivaham chesukoledu. nenu atanikosam pretayonilo eduruchusaanu. nindu jeevitaanni anubhavinchina atanu mallee janminchaadu. ee saari rashyaalo janminchaadu." aagi naa vanka chusindi. "ante aa safaran nu nenena?" "avunu pria! nuvve! nuvve! neevu mooduvela samvatsaraala nundi pudutunnavu. chastunnavu. ninnu kalusukune avakaasam naaku labhinchaledu. eesaari nuvvu bhaaratadesamlo janminchinattu telusukunnaanu. deshamanta asaantigaa tirugutune unnaanu. innaallaku ikkada ninnu kalusukogaligaanu." "mari poorvajanmalo enduku ilaage kalusukolekapoyavu?" sandehamgaa adigaanu. "firon kuudaa katika chaavuchachaadu. pretayonilo pravesinchaadu. vaadu nannu kanipettukone untunnadu. ninnu kalusukovadaniki prayatninchinappudal vaadu addu padtune unnaadu." "mari ivvaala?" "adhe naaku aascharyakaramgaa undi." "helen!" dikkulu baddalainattu arupu.